পালঘাটের মাদল
পালঘাটের মাদল বা মাদ্দলম বা মাধলম (মালায়ালাম: മദ്ദളം) হ'ল কাঁঠাল গাছের কাঠের তৈরি ড্রাম। এটি বাজানোর দুটি দিক রয়েছে, যা চামড়া দিয়ে ঢাকা থাকে এবং প্রতিটি পাশে বিভিন্ন ধরনের শব্দ সৃষ্টি করা যায়। মাদল হ'ল একটি ভারী উপকরণ যা বাদক ব্যক্তির কোমরে ঝুলানো হয় এবং পুরো সময়টা এর বাদককে দাঁড়িয়ে থাকতে হয়। মাদল একটি গুরুত্বপূর্ণ বাদ্যযন্ত্র, বিশেষ করে কেরলের ঐতিহ্যগত ঘাতবাদ্য দল যেমন পঞ্চবাদ্যম, কেলি এবং কথাকলি অর্কেস্ট্রার জন্য। মাদল নামটি মারধলমের একটি অপভ্রংশ, যার অর্থ চাপ দেয়া। সংস্কৃত ভাষায় একে মারধলম বলে। আদিবাসী সাঁওতালদের একটি জনপ্রিয় বাদ্যযন্ত্র হল মাদল। এটিও বাংলার অন্যতম প্রাচীন বাদ্যযন্ত্র গুলোর মধ্যে একটি, ষোড়শ শতকের 'গোরক্ষ বিজয়' কাব্যে মাদলের উল্লেখ পাওয়া যায়। ঝুমুর নাচ-গানে এবং আদিবাসী সাঁওতালদের মধ্যে এর ব্যাপক ব্যবহার দেখা হয়।